CELEX: 32018D0927
Language: hr
Date: 2018-06-27 00:00:00
Title: Provedbena odluka Komisije (EU) 2018/927 оd 27. lipnja 2018. o izmjeni Provedbene odluke (EU) 2015/789 o mjerama za sprečavanje unošenja u Uniju organizma Xylella fastidiosa (Wells et al.) i njegova širenja unutar Unije (priopćeno pod brojem dokumenta C(2018) 3972)

29.6.2018   
            
            
               HR
            
            
               Službeni list Europske unije
            
            
               L 164/49
            
         PROVEDBENA ODLUKA KOMISIJE (EU) 2018/927
   оd 27. lipnja 2018.
   o izmjeni Provedbene odluke (EU) 2015/789 o mjerama za sprečavanje unošenja u Uniju organizma Xylella fastidiosa (Wells et al.) i njegova širenja unutar Unije
   
      
         (priopćeno pod brojem dokumenta C(2018) 3972)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihova širenja unutar Zajednice (1), a posebno četvrtu rečenicu njezina članka 16. stavka 3.,
   budući da:
   
               (1)
            
            
               Treći podstavak članka 4. stavka 2. Provedbene odluke Komisije (EU) 2015/789 (2) zastario je jer su sva područja za sprečavanje širenja u smislu članka 7. stavka 1. sada navedena u Prilogu II. toj Odluci.
            
         
               (2)
            
            
               Talijanska tijela prijavila su 12. ožujka 2018. izbijanje zaraze organizmom Xylella fastidiosa (Wells et al.) (dalje u tekstu „navedeni organizam”) u različitim dijelovima sigurnosnog područja te posebno veliki broj slučajeva bolesti u pojasu od posljednjih 20 km zaraženog područja uz sigurnosno područje, u južnoj Apuliji (Italija). Zbog broja slučajeva zaključeno je da iskorjenjivanje navedenog organizma u trenutnom sigurnosnom području više nije moguće. Nadalje, zbog znatnih kašnjenja u uklanjanju biljke zaražene navedenim organizmom, visok je rizik od daljnjeg širenja prema sjeveru regije Apulije jer trenutačno područje za sprečavanje širenja i sigurnosno područje više ne ispunjavaju svoju funkciju.
            
         
               (3)
            
            
               S obzirom na to, potrebno je umjesto uvođenja mjera iskorjenjivanja u određenim dijelovima predmetnog područja proširiti demarkirano područje radi sprečavanja širenja. Takvo proširenje trebalo bi se provesti odmah vodeći računa o riziku od daljnjeg širenja navedenog organizma u ostatku područja Unije koji se povećao s početkom sezone letenja insekata vektora u rano proljeće. Zaraženo područje stoga bi trebalo proširiti tako da obuhvaća općine pokrajina Brindisi i Taranto u kojima je otkrivena pojava navedenog organizma. Također bi trebalo obuhvatiti dio pokrajine Bari u kojem postoji vjerojatnost da se taj organizam već proširio i nastanio.
            
         
               (4)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Provedbena odluka (EU) 2015/789 mijenja se kako slijedi:
   
               1.
            
            
               Treći podstavak članka 4. stavka 2. briše se;
            
         
               2.
            
            
               Dio A Priloga II. mijenja se kako je navedeno u Prilogu ovoj Odluci.
            
         Članak 2.
   Ova je Odluka upućena državama članicama.
   
      Sastavljeno u Bruxellesu 27. lipnja 2018.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Provedbena odluka Komisije (EU) 2015/789 od 18. svibnja 2015. o mjerama za sprečavanje unošenja u Uniju organizma Xylella fastidiosa (Wells et al.) i njegova širenja unutar Unije (SL L 125, 21.5.2015., str. 36.).
   
      PRILOG
      Dio A Priloga II. Provedbenoj odluci (EU) 2015/789 zamjenjuje se sljedećim:
      
         „DIO A
         
            Zaraženo područje u Italiji
         
         Zaraženo područje u Italiji uključuje sljedeća područja:
         
                     1.
                  
                  
                     pokrajinu Lecce
                  
               
                     2.
                  
                  
                     pokrajinu Brindisi
                  
               
                     3.
                  
                  
                     općine u pokrajini Taranto:
                     
                                  
                              
                              
                                 Avetrana
                              
                           
                                  
                              
                              
                                 Carosino
                              
                           
                                  
                              
                              
                                 Crispiano
                              
                           
                                  
                              
                              
                                 Faggiano
                              
                           
                                  
                              
                              
                                 Fragagnano
                              
                           
                                  
                              
                              
                                 Grottaglie
                              
                           
                                  
                              
                              
                                 Leporano
                              
                           
                                  
                              
                              
                                 Lizzano
                              
                           
                                  
                              
                              
                                 Manduria
                              
                           
                                  
                              
                              
                                 Martina Franca
                              
                           
                                  
                              
                              
                                 Maruggio
                              
                           
                                  
                              
                              
                                 Monteiasi
                              
                           
                                  
                              
                              
                                 Montemesola
                              
                           
                                  
                              
                              
                                 Monteparano
                              
                           
                                  
                              
                              
                                 Pulsano
                              
                           
                                  
                              
                              
                                 Roccaforzata
                              
                           
                                  
                              
                              
                                 San Giorgio Ionico
                              
                           
                                  
                              
                              
                                 San Marzano di San Giuseppe
                              
                           
                                  
                              
                              
                                 Sava
                              
                           
                                  
                              
                              
                                 Statte
                              
                           
                                  
                              
                              
                                 Taranto
                              
                           
                                  
                              
                              
                                 Torricella
                              
                           
               
                     4.
                  
                  
                     općinu u pokrajini Bari:
                     Locorotondo”.